CELEX: 32021R0428
Language: lt
Date: 2021-03-10 00:00:00
Title: Komisijos įgyvendinimo reglamentas (Es) 2021/428 2021 m. kovo 10 d. kuriuo patvirtinami standartiniai duomenų formatai, naudojami teikiant paraiškas dėl veikliųjų medžiagų patvirtinimo arba jų patvirtinimo sąlygų keitimo, kaip nustatyta Europos Parlamento ir Tarybos reglamente (EB) Nr. 1107/2009 (Tekstas svarbus EEE)

2021 3 11   
               
               
                  LT
               
               
                  Europos Sąjungos oficialusis leidinys
               
               
                  L 84/25
               
            
         KOMISIJOS ĮGYVENDINIMO REGLAMENTAS (Es) 2021/428
         2021 m. kovo 10 d.
         kuriuo patvirtinami standartiniai duomenų formatai, naudojami teikiant paraiškas dėl veikliųjų medžiagų patvirtinimo arba jų patvirtinimo sąlygų keitimo, kaip nustatyta Europos Parlamento ir Tarybos reglamente (EB) Nr. 1107/2009
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (1), ypač į jo 53 straipsnio 2 dalies b punktą,
         kadangi:
         
                     (1)
                  
                  
                     siekiant padidinti Sąjungos rizikos vertinimo skaidrumą ir tvarumą visose maisto grandinės srityse, kuriose Europos maisto saugos tarnyba (toliau – Tarnyba) atlieka mokslinį rizikos vertinimą, Europos Parlamento ir Tarybos reglamentu (ES) 2019/1381 (2) buvo iš dalies pakeisti, be kita ko, Europos Parlamento ir Tarybos reglamentas (EB) Nr. 178/2002 ir Europos Parlamento ir Tarybos reglamentas (EB) Nr. 1107/2009 (3);
                  
               
                     (2)
                  
                  
                     Reglamento (EB) Nr. 1107/2009 7 straipsnio 1 dalyje nustatyta, kad paraiška dėl veikliosios medžiagos patvirtinimo arba jos patvirtinimo sąlygų keitimo turi būti pateikta naudojant standartinius duomenų formatus;
                  
               
                     (3)
                  
                  
                     Tarnyba parengė standartinių duomenų formatų projektus, grindžiamus IUCLID programinės įrangos paketu, kad būtų galima teikti paraiškas dėl veikliųjų medžiagų patvirtinimo ir jų patvirtinimo sąlygų keitimo, kaip nustatyta Reglamente (EB) Nr. 1107/2009, ir atitinkamus prašymus parengti mokslinio darbo dokumentą;
                  
               
                     (4)
                  
                  
                     siekiant užtikrinti aukštą Tarnybos veiklos skaidrumo lygį, tikslinga sudaryti sąlygas veiksmingai tvarkyti Tarnybai pateikiamus prašymus parengti mokslinio darbo dokumentą ir leisti teikti dokumentus, atlikti jų paiešką, juos kopijuoti ir spausdinti, kartu užtikrinant Sąjungos teisės aktuose nustatytų norminių reikalavimų laikymąsi. Todėl turėtų būti patvirtinti standartiniai duomenų formatai, naudojami teikiant paraiškas, kaip nustatyta Reglamento (EB) Nr. 1107/2009 7 straipsnio 1 dalyje;
                  
               
                     (5)
                  
                  
                     kadangi šiuo reglamentu įgyvendinamos Reglamento (EB) Nr. 178/2002 nuostatos, kurios taikomos nuo 2021 m. kovo 27 d., šis reglamentas turėtų būti taikomas nuo tos pačios dienos;
                  
               
                     (6)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Dalykas ir taikymo sritis
            
               1.   Šiuo reglamentu patvirtinami standartiniai duomenų formatai, naudojami teikiant paraiškas dėl veikliųjų medžiagų patvirtinimo arba jų patvirtinimo sąlygų keitimo, kaip nustatyta Europos Parlamento ir Tarybos reglamento (EB) Nr. 1107/2009 7 straipsnyje.
            
            
               2.   Jis taikomas 1 dalyje nurodytoms paraiškoms, pateiktoms 2021 m. kovo 27 d. arba vėliau.
            
         
         
            2 straipsnis
            Standartinių duomenų formatų patvirtinimas
            Patvirtinami Tarnybos siūlomi veikliosios medžiagos patvirtinimo ir jos patvirtinimo sąlygų pakeitimo standartiniai duomenų formatai, grindžiami IUCLID programinės įrangos paketu ir susieti su centrine paraiškų teikimo sistema, kuri turi būti įdiegta pagal Komisijos įgyvendinimo reglamento (ES) 2020/1740 (4) 7 straipsnio 1 dalį.
         
         
            3 straipsnis
            Įsigaliojimas ir taikymas
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. kovo 27 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. kovo 10 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 31, 2002 2 1, p. 1.
         
            (2)  2019 m. birželio 20 d. Europos Parlamento ir Tarybos reglamentas (ES) 2019/1381 dėl ES vykdomo rizikos vertinimo maisto grandinėje skaidrumo ir tvarumo, kuriuo iš dalies keičiami reglamentai (EB) Nr. 178/2002, (EB) Nr. 1829/2003, (EB) Nr. 1831/2003, (EB) Nr. 2065/2003, (EB) Nr. 1935/2004, (EB) Nr. 1331/2008, (EB) Nr. 1107/2009, (ES) 2015/2283 ir Direktyva 2001/18/EB (OL L 231, 2019 9 6, p. 1).
         
            (3)  2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką ir panaikinantis Tarybos direktyvas 79/117/EEB ir 91/414/EEB (OL L 309, 2009 11 24, p. 1).
         
            (4)  2020 m. lapkričio 20 d. Komisijos įgyvendinimo reglamentas (ES) 2020/1740, kuriuo nustatomos veikliųjų medžiagų patvirtinimo galiojimo atnaujinimo procedūrai įgyvendinti būtinos nuostatos, kaip numatyta Europos Parlamento ir Tarybos reglamente (EB) Nr. 1107/2009, ir panaikinamas Komisijos įgyvendinimo reglamentas (ES) Nr. 844/2012 (OL L 392, 2020 11 23, p. 20).